এরিক ক্ল্যাপটন
এরিক প্যাট্রিক ক্ল্যাপটন (ইংরেজি: Eric Patrick Clapton, জন্ম: ৩০শে মার্চ, ১৯৪৫) প্রখ্যাত ব্রিটিশ ব্লুজ রক গিটারিস্ট, গায়ক, গীতিকার, সুরকার এবং সঙ্গীত পরিচালক। ইংল্যান্ডের রিপ্লিতে জন্ম নেওয়া, তৎকালীন সময়ের সবথেকে প্রভাবশালী ও সাড়া জাগানো গিটারিস্ট হিসেবে মূল্যায়িত এরিক ক্ল্যাপটনকে সর্বকালের সর্বশ্রেষ্ঠ গিটারিস্টদের একজন হিসেবে ধরে নেওয়া হয়। রোলিং স্টোন পত্রিকা তাদের ২০০৪ এর প্রকাশিত সর্বকালের সর্বশ্রেষ্ঠ একশ গিটারিস্টের তালিকার চতুর্থতম এবং সর্বকালের সর্বশ্রেষ্ঠ একশ অমর শিল্পীর তালিকার তেপ্পান্ন তম অবস্থানে এরিক ক্ল্যাপটনের নাম প্রকাশ করে।